जयपुर. स्कूलों में कला शिक्षकों की नियुक्ति की मांग को लेकर बेरोजगार कला शिक्षकों ने अनोखा प्रदर्शन किया। वे 40 फुट लंबी कलर ब्रश लेकर मंगलवार को विधानसभा पर प्रदर्शन करने पहुंचे। कला का प्रदर्शन भी किया। एक साल पहले 14 मार्च को यह बेरोजगार भर्ती की मांग को लेकर 19 फीट बड़ी किताब लेकर प्रदर्शन करने पहुंचे थे, लेकिन इस एक साल में उनकी मांग पर कोई कार्रवाई नहींं की गई।
राजस्थान बेरोजगार चित्रकला अभ्यर्थी संगठन के बैनर तले अभ्यर्थियों ने बाइस गोदाम से विधानसभा टी प्वाइंट तक रैली निकाली। रैली के बाद ब्रश को कंधे पर उठाकर व राजस्थानी कला को प्रस्तुत करती पेंटिंग्स के साथ विधानसभा पर प्रदर्शन किया।
पिछले साल भी यही मांगें थी और इस साल भी यहीं
संगठन के प्रदेश सचिव महेश गुर्जर ने बताया कि कला शिक्षा माध्यमिक स्तर पर अनिवार्य विषय है लेकिन सरकार द्वारा करीब 25 साल से एक भी कला शिक्षक द्वितीय व तृतीय ग्रेड पदों पर भर्ती नही निकाली गई। उन्होंने कहा कि पिछले साल भी यही मांगें थी और अब भी यहीं मांगें सरकार के सामने रखी थी। अफसोस, कि सरकार के कानों पर इन मांगों को लेकर जूं तक नहीं रेंगी है।
hin_Deva hin_Deva hin_Deva hin_Deva